cyanic-selkie/wikianc huggingface dataset:
Sanksjon (sosial)
Imidlertid brukes ordet nesten utelukkende om negative sanksjoner. Generelt kan man si at brudd på uformelle normer straffes med uformelle sanksjoner, mens brudd på formelle normer straffes med formelle sanksjoner. (fengsel, eller bøter).
Sotsiaalne kontroll Social control Control social Contrôle social Controllo sociale Porządek społeczny Социјална контрола
Codex Runicus
Codex Runicus er en skinnbok på 101 blad fra ca. 1300.
Håndskriftet inneholder en av de eldste og best bevarte versjoner av Skånske lov, som er en av de gamle danske landskapslover. Boken inneholder dessuten noen mindre tekster på gammelt dansk språk. Det bemerkelsesverdige med denne godt bevarte skinnboken er at den ikke er skrevet med latinske bokstaver, men at hele bokens tekst er skrevet med runer. Codex Runicus finnes oppbevart ved Den arnamagnæanske håndskriftsamlingen i København, der den går under navnet AM 28 8vo.
Teksten er også kjent for at den inneholder notene til Drømte mig en drøm i nat, som er den eldste danske folkevisen man har noter til.
Terje Risberg
Terje Taur Risberg (født 20. juni 1949) er en norsk billedkunstner utdannet ved Statens håndverks- og kunstindustriskole og Statens kunstakademi i Oslo under professor Ludvig Eikaas og Guttorm Guttormsgaard.
Terje Risberg er sønn av Bele Erling Risberg og Nina Hauge Risberg. Han vokste opp på Nesodden utenfor Oslo.
Risberg har arbeidet mest innenfor kunstgrafikken, og er særlig kjent for sine naturtemaer. Her stilles forenklede naturformer opp mot hverandre i balanserte komposisjoner. Kulturelementer er vanligvis fraværende i Risbergs arbeider, og figurer eller personer befinner seg utenfor billedkanten. Derved inviteres betrakteren til refleksjon over forholdet mellom vår indre natur og den naturen som omgir oss.
Risberg har en omfattende utstillingsvirksomhet i inn- og utland bak seg, og er innkjøpt til de fleste av de viktige norske kunstsamlingene.
Neighborhood 3 (Power Out)
«Neighborhood #3 (Power Out)» er en indierocksang av det canadiske bandet Arcade Fire. Det var den tredje singelen fra bandets debutalbum, Funeral.
Singelen ble gitt ut den 23. mai 2005 via Rough Trade Records. Singelen nådde 26.-plass på UK Singles Chart, og forble på listen i to uker. Arcade Fire vant en Juno for «Årets låtskriver» for sangen, sammen med to spor fra Funeral, og sangens musikkvideo ble nominert til «Årets video».
Bakgrunn
Sangen ble skrevet av vokalisten Win Butler og hans kone, Régine Chassagne, sammen med tidligere bandmedlem Josh Deu. Sangens tekster finner sted i Montréal under snøstormen i Nord-Amerika i 1998, som førte til at byen lå i mørke i en uke. Chassagne bodde i Montreal under snøstormene, og hennes erfaringer førte til inspirasjonen for sangen.
Tekstene er stort sett metaforiske og tvetydige, som har ført til spekulasjoner om deres mening. Tekstene er mørke («Kids are dying out in the snow») og har et tema som kan minne om håpløshet («Don't have any dreams / Don't have any plans»).
The lyrics are mostly metaphorical and ambiguous, which has led to speculation as to what message they convey. The lyrics are dark ("Kids are dying out in the snow") and have a theme of hopelessness ("Don't have any dreams / Don't have any plans").
Til tross for den pessimistiske atmosfæren har Butler påpekt at tekstene har to sider, og at de også kan tolkes som oppløftende, og henvist til teksten, hvor det står «There's something wrong in the heart of man / Take it form your hear / Put it in your hand.»
Despite the pessimistic atmosphere, Butler has indicated that there are "two sides" to the lyrics, and it can be interpreted as "uplifting", noting the lyrics "There's something wrong in the heart of man / Take it from your heart / Put it in your hand." Butler har uttalt at «If there's something fucked up in your heart, you're going to put it in your hand as a sword."
Tekstene refererer også til Butlers mening, at det er umulig å holde sine hemmeligheter helt skjult. «A lot of people have [the idea] that there are aspects of your life that are hidden or secret … But I think that people are pretty much open book.» Han sa også at sangen kan tolkes politisk, da flere politikere har blitt anklaget for å holde sine motiver hemmelige.
Video
En musikkvideo i 3D ble produsert av Plates Animation, som også laget musikkvideoen for The Shins' «So Says I». Videoen viser flere ungdommer med hettegensere som kutter strømlinjene til en steampunk-by på 1920-tallet, mens flere eldre men springer etter dem.
Stampen
Stampen (etablert 1968 i Stockholm) er en svensk jazzklubb i Gamla stan, kjent for å ha huset flere av verdens fremste artister.
Fra å være en kirke for franske kalvinister (1752–1881), og pantelåner (der «stampen» er kvittering for det man har levert), ble den omgjort til jazzklubb av initiativtakerne Sten og Gun Blomquist (1968). Blant de som tidlig spilte der, var Ben Webster (Live at Stampen, 1973), Teddy Wilson, Dexter Gordon og Lucky Thompson. Swingsaksofonisten Benny Waters ga ut Live at the Pawnshop (1976), hvorpå Arne Domnérus Kvartett, med Georg Riedel, Bengt Hallberg og Egil Johansen, pluss Lars Erstrand, ga ut fire bind med Jazz At The Pawnshop (1976). På 80-tallet var blant annet Red Mitchell fast bassist. Den norske utgivelsen Egil Johansen Quartet featuring Scott Hamilton (Gemini Records, 2004) er 1986-opptak. Eier siden 1998 er J. Haddad.
Per Fredrik Wright
Per Fredrik Wright (født 30. desember 1940 på Geithus i Modum kommune) er en tidligere norsk fotball- og bandyspiller som representerte Ski- og Ballklubben Drafn. Han er også tidligere rektor ved Norges idrettshøgskole, samt president i Norges Tennisforbund.
Wright har også hatt flere verv i nasjonale og internasjonale bandyforbund. Han var aktiv i innføringen av innebandy til Norge tidlig på 1970-tallet. I 1979/1980 bidro han også i innføringen av damebandy i Norge.
New Mexico State University
New Mexico State University er et delstatseid universitet i Las Cruces i delstaten New Mexico, USA. Det ble opprettet i 1888 som Las Cruces College, med fokus på landbruksfaglige studier. I 1889 skiftet navnet til New Mexico College of Agriculture and Mechanic Arts. Dagens navn og universitetsstatus ble gitt i 1960.
Det forskes og gis undervisning i romrelaterte disipliner i samarbeid med NASA.
Skolene og collegene ved NMSU er:
Universitetet rommet i 2006 16 415 studenter og 908 vitenskapelig ansatte, og samme år var skolepengene 4 230 dollar for studenter folkeregistrert i New Mexico. Studiene gis opp til doktorgradsnivå.
Universitetet har en egen Agriculture Experimentation Station, og blomster- og krydderarter frembrakt her går under betegnelsen NuMex.
Emanuel Minos
Emanuel Tollefsen-Minos (født 11. juni 1925 i Luvungi i Belgisk Kongo, nå DR Kongo, død 15. november 2014 i Oslo) var en norsk teolog og forkynner tilknyttet den norske pinsebevegelsen.
Liv og virke
Hans far var gresk, hans mor av egyptisk opprinnelse. Han ble som liten adoptert av den norske misjonærfamilien Gunnerius Tollefsen, og han kom til Norge i 1930, som et av de første adoptivbarn, fra et land utenfor Norden. Minos hadde sin frelsesopplevelse allerede som fireåring og begynte å preke i Dals-Ed i Sverige ved femårsalderen. Da han var sju år hadde han lest hele Bibelen.
Minos studerte arkeologi og teologi i Oxford (Regents Park College) fra 1958. Han fikk teologisk doktorgrad ved Clarksville School of Theology i Tennessee i USA.
Hele livet var han en aktiv predikant, særlig i pinsebevegelsen. Han virket særlig i Norge og Sverige. Han har blitt omtalt som «Nordens Billy Graham», og omtales som høyt verdsatt. Minos markerte seg også som abortmotstander.
Profetier
Minos trodde på profetiske syn og budskap. Dette var ofte tema i hans forkynnelse. Selv hevder Minos å ha fått flere profetier.
Den kanskje mest kjente profetien Minos har formidlet, er en han skrev ned, og som ble gitt ham av en eldre kvinne fra Valdres. Minos er videre kjent for sin profeti om jernmalmen som kommer tilbake i form av krigsskip og skyter byen i biter. Denne profetien påsto han ble gitt ham mens han var en ung gutt, antageligvis i 1937. Byen var Narvik.
Utmerkelser
Minos ble tildelt Nordstjerneordenen i 1995 av den svenske kongen «for sitt kristne, kulturelle og samfunnsmessige engasjement i Sverige.»
Bibliografi
Av Minos Om Minos
Richard Weigner
Richard Weigner (født 21. januar 1873 i Arendal, død 4. oktober 1946) var en norsk boktrykker og redaktør.
Han dro til sjøs etter fullført middelskole, men et ulykkestilfelle satte en stopper for hans planer om en sjømilitær karrière. Weigner gikk i boktrykkerlære hos Egersundsposten, og kom som utlært boktrykker til Stenkjær Avis i 1896. Han var kjøpte avisen og trykkeriet i 1900, og var avisens redaktør 1896–1907 og 1908–1909. I 1909 ble avisen slått sammen med Inntrøndelagen, og Weigner drev senere eget boktrykkeri i Steinkjer.
Varteig Idrettslag
Varteig Idrettslag (stiftet 28. november 1931) er et idrettslag fra Varteig i Østfold. Idrettslaget har grupper innen fotball, ski, orientering og friidrett.
Fotball
Fotballgruppa har hatt mange støttespillere gjennom mange år. Disse har vært viktige for seniorgruppas eksistens og utvikling. Pådrivere som Vidar Gallis, Lasse Thøger Karlsen, Svein Odden, Helge Jensen, Jon Ådalen, Svein Erik Lunde, Yngvar Eilertsen og Ludvig Lunde er blant de mange som kan betegnes som ildsjeler i fotball gruppas utvikling siden 1980-årene.
A-laget hadde en periode med gode resultater i perioden fra 1981-2006.
Klubben har i de siste årene fått inn spennende unge spillere som Patrick Walther Larsen, Lars Navestad, Kjetil Sandem, Dag Tore Bergerud, Lars-Jørgen Karlsen, Håvard Bøe, Eirik Bergerud, Kenneth Gressum og Jørgen Jensen som alle representerer den nye spillerkulturen med høyt tempo og god teknikk. Dette er spillere som vil være med å løfte klubben oppover i divisjonssystemet.
Trollcupen
Det tiltaket som har satt mest spor etter seg, er Trollcupen, en fotballturnering for barn under 10 år. Blant flere arrangement var dette det mest kjente, og den som de fleste var involvert i. Ideen til Trollcupen kom fra Yventurneringen og ble arrangert første gang i 1984. De første årene var det 24 lag med i turneringen.
Inga Cup
En mindre kjent cup arrangert av Varteig IL utelukkende for jenter/kvinner og psykisk/fysisk utviklingshemmede.
Ski
Idrettsaktiviteter på ski har helt fra starten vært en hovedaktivitet i laget. Allerede i 1931 ble det dannet bakkekomite og skihopp ble drevet flere steder i bygda. Snart kom behovet for et bedre anlegg, og Sælidbakken sto ferdig i 1935. Her kunne de beste hoppe 23 meter.
I 1933 ble det første langrenn arrangert.
http://idrett.speaker.no/organisation.asp?OrgElementId=63008
Orientering
Orientering var en av de første idrettene som ble tatt opp i laget. I 1933 var laget representert i konkurranse med Johan Sælid, Henrik Sælid og Are Mørkeseth. Varteig IL stod som arrangør av sitt første løp 10. november 1935, og i arrangerte NM i orientering for første gang i 1973.
Fitzroy Square
Fitzroy Square er en plass i den delen av London som kalles Fitzrovia, nær det sørøstre hjørnet av Regent's Park. Plassen er kjent for den fine georgianske arkitekturen som omkranser plassen. Nr. 1, 1A, 2-8 og 33-40 (London Foot Hospital) er alle verna med høyeste fredningsgrad (grade I).
Plassen ble anlagt i 1790 av Charles Fitzroy. Husene er tegna av James og Robert Adam. Kapellet og husene langs sørsida, som av mange ble regna som Adams' fineste, ble ødelagt under Blitzen i 1940, men er seinere rekonstruert.
Både George Bernard Shaw og seinere Virginia Woolf har bodd i nr. 29 mot vest. I dag er Fitzroy Square forfatteren Ian McEwans adresse, og mye av hans roman Lørdag er lagt hit.
Christian Blom
Christian Blom er navnet til flere personer:
Morsmålsopplæring
Morsmålsopplæring er et krav for elever som etter kartlegging viser at de har for svake norskferdigheter til å følge ordinær læreplan i norsk. Elevene har rett til opplæring etter Opplæringsloven § 2-8. Dette innebærer særskilt norskopplæring, og om nødvendig morsmålsopplæring og tospråklig fagopplæring. Denne retten gjelder til man har tilstrekkelig ferdigheter i norsk til å følge ordinær opplæring.
Når en elev har tilstrekkelig ferdigheter i grunnleggende norsk, skal eleven ifølge Utdanningsdirektoratet sitt kartleggingsmateriell for eksempel kunne:
For å kunne være morsmålslærer og lærer i fast stilling, kreves det godkjenning fra Utdanningsdirektoratet. For spesielt morsmålslærere kreves det også at du har en lærerutdanning fra elevens hjemland og at du har dokumentert gode norskkunnskaper.
Samisk og kvensk i skolen
Ifølge Galdu har samiske elever rett til opplæring i samisk uansett hvor de bor i landet. Dette betyr at samiske elever har rett til opplæring i samisk språk. Kvensk er også mulig å ha som et andrespråk, men kun i de tre nordligste fylkene. 26. april 2005 erklærte regjeringa at de så på kvensk som et eget språk. Ifølge Boppa.no omtaler læreplanen i finsk både finsk og kvensk språk og kultur.
Bishopsgate Tower
Bishopsgate Tower (også kjent som The Pinnacle eller Helter Skelter) er en 63-etasjers høy skyskraper under bygging i Londons finansdistrikt, City of London. Når den er fullført, vil den være med sine 288 meter være den høyeste bygningen i City of London.
Arkitektfirmaet Kohn Pedersen Fox har tegnet bygget, som skal få et samlet areal på 131 510 kvadratmeter fordelt på 63 etasjer.
Bishopsgate Tower var i utgangspunktet planlagt å bli 311 meter høyt, altså èn meter høyere enn London Bridge Tower som nå også er under konstruksjon.
Det ble søkt om byggetillatelse i juni 2005, denne ble innvilget i april 2006. Per 2009 er rivings- og grunnarbeid i ferd med å fullføres, og selve bærestukturen ventes å være reist i løpet av 2010.
Haymarket
Haymarket (engelsk: «Høymarkedet») kan vise til følgende steder:
Haymarket kan også vise til følgende institusjoner og hendelser:
Erika Skarbø
Erika Espeseth Skarbø (født 12. juni 1987 i Ålesund) er en norsk tidligere fotballkeeper som sist spilte for Arna-Bjørnar Fotball frem til hun la opp i mai 2013. Hun la opp som landslagskeeper i 2012.
Erika Skarbø ble født i Ålesund, og bodde der til hun var seks år gammel, da familien flyttet først til Skottland og deretter til Ulsteinvik.
Erika Skarbø spilte for det meste på Hødd i begynnelsen av karrieren, der hun spilte for klubbens smågutte- og guttelag og vant flere kretsmesterskap. Skarbø var også fast medlem i Hødds Elitesatsing for juniorer i flere sesonger, men Hødd sin keepertrener Ronny Osnes arrangerte en ordning der hun fikk spille både for dem og på Fortuna Ålesund etter hvert. Skarbø ble tidllig plukket opp på landslaget, og hun debuterte allerede i 2002 på U17-laget mot Finland på Island. Der spilte hun sammen med Guro Knutsen, Lene Mykjåland, Tone Heimlund, Melissa Wiik, Anneli Giske og Nasra Abdullah.
Landslagskarrieren fortsatte, og Skarbø hadde vært innom de fleste aldersbestemte landslag, før hun debuterte på landslaget den 5. mars 2008 mot Italia. I den kampen slapp hun inn 2 mål. I tillegg slapp hun inn til sammen 7 mål på 2 kamper i OL i Beijing, og 4 mål mot USA i oppkjøringen til OL, men de andre 9 kampene endte uten baklengsmål. Den 2. mai 2008 offentliggjorde landslagstrener Bjarne Berntsen at Skarbø skulle bli Norges nye førstekeeper og erstatte Bente Nordby. Fram til da hadde kampen stått mellom henne, Ingrid Hjelmseth og Christine Colombo Nilsen.
Skarbø ble i 2008 tildelt StatoilHydros talentpris for 2008, samtidig som hun ble kåret til årets keeper.
Vedea
Vedea er en elv sør i Romania med kilde på Cotmeanaplatået. Den er en sideelv til Donau og munner ut 12 kilometer øst for Zimnicea. Vedea er 224 km lang hvorav 33 km er regulert.
Geografi
Vedea renner gjennom de rumenske fylkene Argeș, Olt og Teleorman. Viktige byer langs elven er Roșiori de Vede og Alexandria.
Sideelver
Vedea har følgende sideelver fra venstre: Vedița, Cotmeana, Tecuci, Burdea, Râul Câinelui, Teleorman. Sideelvene fra høyre er: Eiul, Brătășanul, Tisăr, Ciorâca, Cupen, Plapcea, Florișoru, Dorofei, Bratcov, Bărâcea, Gearanta, Valea Găuriciu, Valea Viei
Alf Ramsfjell
Alf Ramsfjell (født 2. februar 1951) er en norsk bibliotekar. Han jobbet som bibliotekar fra 1988 til 2016 ved Ås bibliotek i Ås kommune i Akershus, der han var leder for barne- og ungdomsbokavdelinga (BUA). Ramsfjell er særlig opptatt av litteraturformidling til barn i barnehage og grunnskole og har arbeidet aktivt innen IBBY Norge, blant annet som nordisk kontakt i Norsk Barnebokforum, og i Spesialgruppen for bibliotekvirksomhet blant barn og unge (BUF) i Norsk Bibliotekforening. Han har også bygd opp en stor samling bokkunst fra norske bildebøker på Ås bibliotek og arbeidet som bokanmelder av barnebøker.
Håkon V gate (Tønsberg)
Håkon V gate (1-25, 12-18, også skrevet Håkon femtes gate) er en 460 meter lang gate i Tønsberg. Gaten går fra Kaptein Hoffs allé i en bue rundt sykehusomårdet og ender i Halfdan Wilhelmsens allé.
Gaten er oppkalt etter kong Håkon V Magnusson (1270-1319) som var Norges konge fra 1299 til 1319.
Thomas Jane
Thomas Jane (født Thomas Elliot den 29. januar 1969 i Baltimore i Maryland) er en amerikansk skuespiller. Han giftet seg med skuespilleren Patricia Arquette i juni 2006. Sammen har de datteren Harlow som ble født 20. februar 2003. I 2006 startet han produksjonsselskapet Raw Entertainment med Steve Niles og Tim Bradstreet. De står bak tegneseier som Bad Planet og Alien Pig Farm 3000, men også filmer som David Arquettes The Tripper og Janes første spillefilm The Dark Country, som ble filmet i 3D.
Stefan Sjödin
Per Arne Stefan Sjödin (født 1. november 1979 i Örnsköldsvik, Sverige) er en svensk ishockeyspiller som spilte seks sesonger som forward for Lillehammer Ishockeyklubb. Og avsluttet sin karriere for Ringerike Panthers i 2014.
Sjödin kom til Lillehammer sommeren 2007 fra kapteinsrollen i den allsvenske klubben Arboga. Han har tidligere spilt for Mörrum, Borlänge, Örnsköldsviks IK og Svedjeholmens IK i Sverige, samt for Aalborg i Danmark. Hans moderklubb er Järveds IF.
Sjödin har siden høsten 2008 vært lagkaptein for Lillehammer IK.
Angelo Morbelli
Angelo Morbelli (født 1853 i Alessandria, død 1919 i Milano) var en italiensk kunstner.
Kaohsiung
Kaohsiung (kinesisk: 高雄, tongyong pinyin: Gaosyóng, hanyu pinyin: Gāoxióng, POJ: Ko-hiông, japansk:高雄市/たかおし) er en storby i Taiwan. Den er Taiwans tredje største by, og en av republikkens seks bykommuner.
Boksing under Sommer-OL 2004
Boksing under Sommer-OL 2004 i Athen i Hellas. Cuba ble beste nasjon med 5 gullmedaljer.
Plasan
Plasan (hebraisk פלסן), tidligere Plasan Sasa, er et israelsk selskap innenfor militære kjøretøyer, etablert i 1985. De utvikler, produserer og monterer pansring og pansrede karosserier for lette militære hjulkjøretøyer og pansrede personellkjøretøyer, fly og helikoptere. Plasan er eid av Kibbutz Sasa, et landsbykollektiv på rundt 100 familier nord i Israel.
Produkter
Andre produkter med pansring levert av Plasan:
Gaugeboson
Gauge-bosoner eller justerbosoner er partikler som fungerer som bærere av fundamentalkreftene i naturen. Dette skjer ved at gauge-bosoner blir utsendt fra en partikkel og mottatt av en annen.
Det finnes tre forskjellige typer gauge-bosoner:
Gauge-bosonene tilhører kategorien bosoner, som har spinn 1, i motsetning til fermioner, som har spinn 1/2.
11. februar
Navnedag
Inge, Ingve, Yngve
Fødsler
Se flere som er født 11. februar i Kategori:Fødsler 11. februar.
Dødsfall
Se flere som døde 11. februar i Kategori:Dødsfall 11. februar.
Klipperingmåler
Utseende
En ganske stor (vingespenn 36 – 46 mm), slank, ensfarget gråspraglete måler. Forvingen har en mørk flekk og to, ofte utydelige, mørke tverrlinjer som avgrenser et trapesformet felt som none ganger er litt mørkere enn resten av vingen. Den kan også ha antydning til en hvit tverrstripe langs ytterkanten, ellers er den helt jevnt farget. Larven er glatt, gråbrun med to små vorter på ryggen av det bakerste kroppsleddet.
Levevis
Denne arten er knyttet til steinete heier, klipper og bergvegger. De voksne målerne hviler med vingene lagt flatt mot fjellet om dagen og er da svært vanskelige å se. Larven kan leve på en lang rekke ulike planter, for eksempel lyng, sildrer, bergknapp og bringebær. De voksne målerne flyr om natten i juli – august.
Utbredelse
Klipperingmåleren er en palearktisk art. I Norge finnes den langs kysten til Hordaland, på Østlandet og Sørlandet også innenlands, den er dessuten funnet i Sør-Trøndelag.
Flaskebekk
Flaskebekk er et strøk og en grunnkrets i Nesodden kommune i Akershus med skog og villabebyggelse. Flaskebekk ligger på nordvestsiden av Nesodden, med utsikt over Oslofjorden, mot Oslo, Bærum og Asker. Området grenser mot Tangen i nord, Bjørnemyr i sør, og Skoklefall i øst.
Flaskebekksenteret er et lite, lokalt senter med kafé, restaurant, dagligvarebutikk, frisørsalong, jernvare, bensinstasjon, kunstbutikk, dyrlege og en skobutikk.
Strandpromenaden er en del av Flaskebekks strandlinje. Langs promenaden er det en lang rekke badehus, samt badeplasser ved bryggene Nordre Flaskebekk, Søndre Flaskebekk og Sjøstrand. Litt lenger sør finnes øyene Kavringen og Ildjernet. På Kavringen er det marina med kiosk, båtartikler og mulighet for å fylle drivstoff. Marinaen opplever ofte store bølger fra store skip som passerer på fjorden like utenfor.
Flaskebekk har i hovedsak tilhørt Skoklefall gård (gnr. 2 i Nesodden), mens deler av området var under Nesoddtangen gård (Gnr 4). Flaskebekktjernet er oppdemmet og tidligere var det isdrift på tjernet vinterstid. I dag har en rekke eiendommer sommervann fra tjernet. Det kan kun brukes til hagevanning og vasking. Flaskebekktjernet drenerer til Sjøstrandbekken, men har også et mindre utløp til Skoklefalltjernet. Før oppdemming til isdriften hadde tjernet et opprinnelig utløp, som ble kalt Flaskebekken. Dette navnet skal ha kommet av at vannkvaliteten var god nok til at seilskutene på 16- og 1700-tallet fylte opp vannbeholdningen her før langfart.
I sørenden av Flaskebekktjernet finner man Brattbakken, en av svært få alpinbakker i Follo. Den har knappe 60 meters høydeforskjell over drøyt 400 meters lengde.
Et skipsfunn (sunket skip) utenfor Flaskebekk/Sjøstrand er tatt inn «Riksantikvarens liste over kulturminner».
Erik Formoe
Erik Formoe (født 9. februar 1953 i Fredrikstad) er en norsk maler og grafiker.
Erik Formoe har utdannelse fra Statens Håndverks- og Kunstindustriskole i Oslo, der han studerte fra 1975 til 1979, og fra Statens kunstakademi, der han var student fra 1979 til 1983. Erik Formoe har siden først og fremst arbeidet med malerkunst, men også grafikk, særlig litografi. Han har hatt en rekke utstillinger, fått flere stipender og blitt innkjøpt offentlig. Formoe har også laget utsmykninger, blant annet for Trosvik skole i Fredrikstad, Han har dessuten drevet rammeverksted og galleri i sitt eget atelier i Fredrikstad. I tillegg har han arbeidet aktivt med kunstformidling og webdesign.
Erik Formoe er broren til sangartisten og forfatteren Terje Formoe, kjent for sin sjørøverfigur Kaptein Sabeltann.
Sabine Laruelle
Sabine Laruelle (født 2. juni 1965 i Hoei) er en belgisk politiker i partiet MR. Laruelle var fra sommeren 2003 til høsten 2007 minister i Verhofstadts andre regjering, og var fra 21. desember 2007 økonomi-, uavhengighets- og landbruksminister i Verhofstadts tredje regjering.
Steilskrift
Steilskrift er en form for skjønnskrift med bokstavene lent mot venstre. På svensk kalles dette for «bakåtlutande handstil», på fransk «écriture penchée à gauche», mens det på engelsk heter «backhand», som i tennisspråket. Ordene «steil» og «steilskrift» ble først tillatt i nynorskordlistene fra 1986, (jf. Norsk språkråd 86.24).
Dikternes brev og håndskrevne manuskripter
Steilskriften er særlig gjort kjent gjennom dramatikeren Henrik Ibsen, som la seg til denne skrivemåten midt under arbeidene med manuskriptet til Peer Gynt i 1867. Lorentz Dietrichson har i Svundne Tider I levende skildret sin forundring over et brev han fikk fra Ibsen i 1869 hvor et portrettfotografi av en frisert og velkledd dramatiker og hans nye håndskrift lyste mot ham: Men Vaaren 1869 modtog jeg i Stockholm et Brev fra Dresden, hvorhen Ibsen nylig var flyttet fra Rom, med en mig ganske ubekjendt Haandskrift. Det var en fast og smuk Stil, men af den Form, for hvilken vi senere har faaet Navnet «Steilskrift». Jeg aabnede nysgjerrig Brevet og saa til min Overraskelse, at det var fra Ibsen, der aldeles havde forandret sin Haandskrift. Tidligere havde han (se P. 348) skrevet en liggende, liden, ikke meget tydelig Haand; nu var den forvandlet til en sikker, stor og fast Stil, lige fjern fra hans tidligere, som fra Welhavens klare og smukke, Bjørnsons aabne og flotte, Camilla Colletts sikre, A. Munchs usikre, drømmende, Jonas Lies tykke og brede, Kiellands elegante og zirlige Haandskrift. Vore Digteres Haandskrifter ... yde et ikke uinteressant Bidrag til Grafologiens Lære om Haandskriftens Forhold til Personligheden. (Dietrichson 1896, s. 347.)
Henrik Ibsens falsknerhånd
Dette at steilskriften lener seg bakover er i grafologien karakterisert som et tegn på at forfatteren skriver kontrollert og er trygg på sine formuleringsevner. Det har vært psykologisert en del over hvorvidt Henrik Ibsen gjennomgikk en sterk indre utvikling, og om han med sitt nye verk endelig våget å reindyrke sin egen personlighet? Eller var det rett og slett en måte han la seg til for å kunne skrive tydeligere og unngå trykkfeil i bøkene? Den norske forfatteren Johannes Thrap-Meyer (1898–1929) mente det var noe besynderlig i dette at Ibsen ... gik over til at skrive steilskrift. Den er jo som bekjendt enslags falsknerhaand, ingen kan se noget i en steilskrift, det er det vi kalder en fordreiet haand. – Sky, merkverdig sky, det maa være noget, synes jeg, som han ikke vil huske – her ligger vist smerten fra ungdommen under og spøker. (NBO Ms. fol. 2198:15a, legg 6, s. 12. Op. cit. Edvardsen 2001, s. 341.)
Skråskrift, steilskrift og formskrift i skolen
Mot slutten av 1800-tallet skjedde det gjennom skoleundervisningen en gradvis overgang fra skråskrift til steilskrift. Enkelte kritikere av steilskriften hevdet at denne var skyld i elevenes dårlige sittevaner og derav svake kroppsholdning. Det ble ikke påvist noen sammenheng, men steilskriften fikk senere på 1900-tallet sin avløsning med øvelser i formskrift.
Kamelhalsfluer
Kamelhalsfluer (Raphidioptera) er en gruppe av insekter med et lett gjenkjennelig hals, som egentlig er forbrystet. De er alle plassert i Neuropteroidea, sammen med nettvinger og mudderfluer. I verden er det bare ca. 205 arter, og i Norge bare 3 arter, derfor regnes kamelhalsfluer for å være sjeldne.
Navnet har de fra «halsen». På engelsk har de navnet snakeflies, på norsk slangefluer. Navnet skal vist nok komme av at de holder hodet høyt hevet, slik en slange gjør det når den skal hugge. Når byttedyret er innen rekkevidde hugger de til omtrent som en slange.
Dette er ikke en «ekte» flue, selv om navnet sier så. De «ekte» fluene er alle plassert i ordenen tovinger (Diptera).
Utseende
De har et lett gjenkjennelig utseende, det første segmentet av brystet (prothorax) er langt og kan minne om en hals (kamelhals). Hodet er lite med store fasettøyne. Antennene er trådformet og tynne. Vingene er klare med mørkt godt utviklet ribbenett eller årenett, og et tydelig vingemerke (pterostigma). Beina er ordinære, vel egnet til å gå med. Føttene har fem ledd. thumb|left|300px| Hunn av [[Phaeostigma notata, merk det lange eggleggingsrøret]]
Levevis
De finnes særlig i tilknytning til skog. De fleste artene finnes i faktisk i de kjøligere strøk, de mangler helt i de varmeste strøk på jorden. Bare 4 arter finnes i Norge.
Kamelhalsfluer finnes særlig på blad av busker og trær, der de kryper rundt. De er dårlige flygere. De er rovdyr på andre mindre dyr.
Larvene lever i trær og busker, under barken, noen på jordoverflaten i strøskiktet rundt stammen og røttene til trær og busker. De lever av insektegg og andre mindre med et bløtt hudskjelett. Utviklingen tar minst ett år, kanskje to eller tre år. For artene i familien Inocelliidae tar det over tre år.
Kamelhalsfluer gjennomgår en fullstendig forvandling, med et puppestadium. Puppestadiet, er tildig om våren og de må ha en kuldeperiode ned mot, eller under, null grader, for å starte «prosessen» med å forpuppe seg. De voksne individene finnes på forsommeren.
Fossile arter
Det finnes flere fossile funn av kamelhalsfluer. De er datert til jura og kritt.
Systematisk inndeling / Europeiske arter
Det finnes flere måter å dele inn gruppene systematisk. Her er en måte.
Et latinsk familienavn ender med ...idae, og et navn på en overfamilie på ...idea.
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg de norske rettvingene (Orthoptera).
Bellsbank
Bellsbank er en landsby (village) i regionen East Ayrshire i Skottland. Bellsbank ligger ved elven Doon, like sør for Dalmellington.
Ved folketellingen i 2001 hadde Bellsbank 1 619 innbyggere. I 2006 ble folketallet estimert til 1 530 innbyggere.
I Love You Because (sang)
«I Love You Because» er en amerikansk sang fra 1949, opprinnelig skrevet og spilt inn på plate av Leon Payne. Det var hans eneste sang som kom på de amerikanske countrylistene.
Norsk versjon
Ottar Johansen har skrevet en norsk versjon. På norsk bærer den tittelen «Mest av alt».
World Hip Hop Dance Championships 2009
Ungdom
Disse gikk videre til finalen.
* Irratik og Request hadde likt poeng, så gruppen med best fremførelsespoeng, skulle vinne, og da vant Request.
Verhofstadts tredje regjering
Verhofstads tredje regjering ble tatt i ed 21. desember 2007 etter hele 196 dagers forhandlinger. Den var Belgias midlertidige regjering inntil den ble avløst av en ny regjering 28. mars 2008. Den ledes av den belgiske statsministeren Guy Verhofstadt. Regjeringens medlemmer representerer de flamske partiene Vlaamse Liberalen en Democraten (VLD) og Christen-Democratisch en Vlaams (CD&V) og de vallonske partiene Parti socialiste (PS), Mouvement Réformateur (MR) og Centre démocrate humaniste (cdH).
Sammensetning
Regjeringen består utelukkende av ministre.
Regjeringserklæring
Regjeringserklæringen, som alle de deltakende partiene var enige om, hviler på ti punkter. Regjeringens hovedoppgave var å forberede budsjettet for 2008. Lisboa-traktaten ventes å bli raskt ratifisert av regjeringen.
G3: Live in Concert
G3: Live in Concert er et konsertalbum og en DVD av gitaristen Joe Satriani sitt prosjektband G3.
Synne Lea
Synne Lea (født 7. januar 1974) er en norsk forfatter. Hun har gitt ut diktsamlingene Du har et sted å løpe inn (2010) og Alt er noe annet (2003). I 2012 utga hun barne- og ungdomsromanen Leo og Mei, som seinere ble nominert til Deutscher Jugendliteraturpreis. Året etter kom Nattevakt, en diktsamling for barn illustrert av Stian Hole og blant annet nominert til Brageprisen og Kritikerprisen. Bildeboken "Du og jeg" kom i 2018 og ble nominert til KUD.
Synne Lea er oppvokst i Oslo.
Hønefoss videregående skole
Hønefoss videregående skole befinner seg i Osloveien på sørsiden av Hønefoss i Ringerike kommune. Skolen har også ansvaret for undervisningen på Ringerike fengsel. Skolen er en kombinert videregående skole, og har programområdene elektro og datateknologi (inkludert datateknologi og elektronikk Vg2-3 med studiekompetanse og fordyping i realfag, samt Vg2 drone fra høsten 2023), teknologi- og industrifag, bygg- og anleggsfag, helse- og oppvekstfag (både normalløp og 4-årig løp med studiekompetanse), informasjonsteknologi og medieproduksjon, restaurant- og matfag, frisør, blomster, interiør og eksponeringsdesign, kunst, design og arkitektur (studieforberedende), medier og kommunikasjon (studieforberedende), kombinasjonsklasser for språklige minoriteter, studiespesialisering med hverdagslivstrening, allmennfaglig påbygning (også for de som har gjort ferdig fagbrev), samt at skolen har en rekke tilbud for voksne via Opus Ringerike. I tillegg har skolen landslinje for yrkessjåfør. Landslinja ligger på Risesletta (ca 1,5 km nord for Hønefoss, retning Valdres).
5. januar 2015 flyttet skolen inn i helt nye lokaler på samme tomt som den gamle skolen stod i Osloveien.
Nåværende rektor er Torunn Mathisen.
C. Northcote Parkinson
Tidlig liv og utdannelse
Han var yngste sønn av tegnelærer William Edward Parkinson (1871–1927), og Rose Emily Mary Curnow (født 1877).
Parkinson gikk på St. Peter's School, York, og i 1929 fikk han utmerkelse for en historisk fremstilling ved Emmanuel College ved Universitetet i Cambridge, hvor han tok eksamen i 1932. Som student utviklet Parkinson interesse for marine historie, og etter å ha fått tilgang på det nyetablerte National Maritime Museum, skrev han sin første bok, Edward Pellew, Viscount Exmouth, Admiral of the Red, i 1934. Ved King's College London, som han tok eksamen ved, skrev han War in the Eastern Seas, 1793-1815, som han fikk prisen «Julian Corbett Prize in Naval History» for 1935.
Videre liv og karriere
I 1934 ble han innrullert i Territorial Army som medlem av «22nd London Regiment (The Queen's)», og han ble forfremmet til løytnant senere samme år, og ledet et infanterikompani ved jubileet til Kong George V. i 1935. Senere samme år ble han antatt som forsker ved Emmanuel College i Cambridge. Mens han var i Cambridge ledet han en infanterienhet ved Cambridge University Officers' Training Corps. Han ble forfremmet til kaptein i 1937.
Fra 1938 til 1945, hadde han flere stillinger, først som cand.mag. i historie ved Blundell's School i Tiverton i Devon i 1938, så instruktør ved Britannia Royal Naval College, Dartmouth, i 1939. I 1940 ble han kaptein ved Queen's Royal Regiment og underviste for stab og personell.
I 1943 giftet han seg med Ethelwyn Edith Graves (født 1915), sykepleierlærer ved Middlesex Hospital. De fikk to barn sammen.
Han ble demobilisert som major i 1945, og var ansatt som dosent i historie ved Universitetet i Liverpool fra 1946 til 1949. I 1950 ble han ansatt som «Raffles professor» i historie ved det nyetablerte Universitetet i Malaya i Singapore, og mens han var der, startet han en serie særavhandlinger om Malayas historie, den første utgitt i 1960. I midten av 1950-årene engasjerte seg aktivt imot et forslag om deling av universitetet ved å etablere to campuser, en i Kuala Lumpur og en i Singapore. Begge campusene ble likevel etablert. Singapore campus, hvor Parkinson underviste ble senere til Universitetet i Singapore.
I 1957, mens han var i Singapore, publiserte Parkinson sitt mest berømte verk Parkinson's Law or the Pursuit of Progress.
St. Vincent
St. Vincent kan ha flere betydninger:
C. Northcote Parkinson
Videre liv og karriere
Etter å ha fungert som gjesteprofessor ved Harvard University i 1958 og ved Universitetet i Illinois og University of California, Berkeley i 1959-60, trakk han seg tilbake fra stillingen i Singapore ved Universitetet i Malaya og ble uavhengig forfatter. For å unngå skattetrykket i Storbritannia flyttet han til Kanaløyene og bosatte seg i St Martin på Guernsey, hvor han kjøpte Les Caches Hall og senere restaurerte Annesville Manor. Hans forfatterskap fra denne perioden omfatter en rekke historiske romaner om den oppdiktede marineoffiseren fra Guernsey og fra Napoleontiden, Richard Delancey.
Etter at hans andre kone døde i 1984, giftet han seg året etter med Iris Hilda Waters (død 1994) og flyttet til Isle of Man. Etter to år der, flyttet de til Canterbury (Kent) i Kent, hvor Parkinson døde i mars 1993, 83 år gammel. Han er gravlagt i Canterbury.
Jesús del Nero
Jesús del Nero Montes (født 16. mars 1982 i Chinchón, Madrid) er en profesjonell spansk landeveissyklist.
Huitfeldts gate (Tønsberg)
Huitfeldts gate (1-11,2-12) er en 200 meter lang boliggate i Tønsberg.
Natalie North
«Natalie North» eller «Alexandra Larima» (født ca. 1985) er pseudonymet til en kvinne fra Sunnmøre som har vært norsk pornoskuespiller. Hun har spilt i både norske og utenlandske pornofilmer.
Kvinnen startet å spille i pornofilmer da hun ble 18 år etter å ha vært sammen med en produsent av pornofilmer. Hun emigrerte til Danmark for å få fart på karrieren.
Brecker
Brecker kan peke til:
Hrafn Gunnlaugsson
Hrafn Gunnlaugsson (født 17. juni 1948 i Reykjavík) er en islandsk filmregissør. Han er broren til skuespillerinnen Tinna Gunnlaugsdóttir.
Australia under Sommer-OL 1960
Australia kom med en tropp på 194 utøvere til OL i Roma i 1960. 166 av utøverne var menn, mens 28 var kvinner. Australia ble nummer fem på den uoffisielle medaljestatistikken med åtte gullmedaljer og 22 medaljer totalt.
Hrafn Gunnlaugsson
Utdanning
Gunnlaugsson er utdannet i teater og film fra Dramatiska institutet i Stockholm. Etter uteksaminering i 1973 gikk han to år på den svenske filmskolen. Før han gikk i gang med karrieren som forfatter, regissør og film skaper. I tillegg til film er han er kjent for sin poesi, skuespill og romaner.
Australia under Sommer-OL 1960
Medaljevinnere
Gull
Kardinal (sommerfugl)
Kardinal (Argynnis pandora) er en stor sommerfuglart som tilhører gruppen perlemorvinger (Argynnini) i den store familien flikvinger (Nymphalidae).
Australia under Sommer-OL 1960
Medaljevinnere
Sølv
Kardinal (sommerfugl)
Kardinal ligner mye på keiserkåpe (Argynnis paphia), men fargen er litt blekere og mer grønnlig. Larven lever på fioler, særlig stemorsblomst (Viola tricolor).
Arten forekommer i Sør- og Mellom-Europa, østover til Iran.
Hrafn Gunnlaugsson
Vikingfilmer
Mest kjent er han for å ha laget vikingfilmene trilogien Ravnen flyr (1984), Ravnens skygge (1988) og Den hvite viking (1991).
Gunnlaugsson bruker karakterer som er utpreget primitive og spesielle i sin versjon av middelalderen i vikingfilmene. Ravnen flyrer rå, upolert og ekspressiv. Den blander den harde tilværelsen og møkkete forhold på en "autentisk" og uromantisk som var unikt blant datidens eventyrfilmer. Hevn motiv går igjen i filmene. Som i viking litteratur filmene løst er basert på operere man med en øye-for-et-øye mentalitet som styrer handlingen. Alle vikingfilmene bruker gjentagende motiver som stein landskap, ild og blod. Andre kjennetrekk er det overnaturlige, brannstifting, hesteridning og dårlig vær. Ideologisk preges filmene av kampen mellom hedensk tradisjon og kristendommen.
Mellom 1973 og 1979 lagde han flere filmer for islandsk TV.
Hans tredje langfilm Ravnen flyr var den første islandske filmen (koprodusert med Sverige) som ble nominert i Filmfestivalen i Berlin.
Filmen Óðal feðranna er en av de tre mest sette Islandske filmer igjennom tidene
De senere år har Gunnlaugsson jobbet som programdirektør i islandsk TV men han fortsetter å interessere seg for å få den islandske sagaperioden filmatisert.
Deferasiroks
Deferasiroks er et jernbindende legemiddel som brukes av pasienter med kronisk overskudd av jern på grunn av hyppige blodoverføringer. Legemiddelet markedsføres i dag under navnet Exjade av legemiddelkonsernet Novartis.
Gjentatte blodoverføringer kan være nødvendig hos personer med forskjellige typer anemier, for eksempel beta-talassemi, sigdcellesykdom og myelodysplastisk syndrom (MDS). Dette kan imidlertid føre til en opphopning av overflødig jern. Jern er en viktig bestanddel av det stoffet i røde blodlegemer som frakter oksygen rundt i kroppen kalt hemoglobin. Likevel er det slik at overflødig jern kan skade cellene i viktige organer som for eksempel hjerte og lever. Derfor er det viktig å fjerne jernoverskuddet for å holde jerninnholdet på et sunt nivå. Når noen tar Deferasiroks går legemiddelet over i blodet og fanger (binder) overflødig jern som finnes i blodet og kroppsvev. Denne prosessen kalles kelatering. Deretter skilles jernet ut av kroppen via avføringen.
Exjade
Exjade (Deferasiroks) er en medisin som tas i bruk ved behandling av kronisk jernoverskudd etter hyppige blodoverføringer hos pasienter over 6 år og eldre med beta-talassemi major. Exjade benyttes også for behandling av kronisk jernoverskudd etter blodoverføringer når deferoksaminbehandling er forbundet med risiko (kontraindisert) eller er utilstrekkelig.
Ernesto Medina Villaveirán
Ernesto Medina Villaveirán er en cubansk økonom, som var sentralbanksjef for Cubas sentralbank fra 2009 til juni 2017.
Da Francisco Soberón Valdés valgte å trekke seg som sentralbanksjef i 2009, etter nesten 15 år i stillingen, overtok Villaveirán stillingen. Han hadde da jobbet i Angola, og har 35 års erfaring fra Cubas banknæring. Han er utdannet bachelor innen økonomi.
I mars 2011 devaluerte Cuba sin konvertible peso («turistvalutaen» på Cuba) med 8%, og bandt den mot amerikanske dollar.
Judo under sommer-OL
Judo under sommer-OL. Judo kom med på det olympiske programmet første gang i 1964 i Tokyo, da kun for menn. Sporten har siden vært med i alle påfølgende sommerleker med unntak for OL-1968 i Mexico by. Kvinner deltok for første gang under OL-1992 i Barcelona
Plan Z
Plan Z var den betegnelse som Nazi-Tyskland ga opprustingsplanen i Kriegsmarine (den tyske marinen), bestilt av føreren Adolf Hitler tidlig i 1939. Flåten var ment å utfordre sjømakten til Storbritannia, og skulle planlagt stå ferdig innen 1948. Utviklingen av planen begynte i 1938, men den reflekterte utviklingen til den strategiske tenkningen til Oberkommando der Marine i løpet av de to tiårene etter første verdenskrig. Planen ba om en flåte sentrert på ti slagskip og fire hangarskip som i hensikt å nedkjempe den britiske marine. Denne styrken ville bli supplert med mange langdistansekryssere som kunne angripe britisk skipsfart. Det ble også fastsatt behovet for en relativt liten styrke av undervannsbåter (ubåter).
Da andre verdenskrig brøt ut i september 1939, hadde nesten ikke noe arbeid blitt utført på de nye skipene bestilt under Plan Z. Behovet for å flytte produksjonskapasiteten til mer presserende krav tvang Kriegsmarine til å forlate byggeprogrammet, og bare en håndfull store skip — som alle var bestilt før Plan Z — ble fullført under krigen. Planen hadde likevel en betydelig effekt på forløpet av andre verdenskrig, ved at bare noen få dusin ubåter var ferdigstilt ved krigsutbruddet. Ubåtflåten til admiral Karl Dönitz oppnådde bare de 300 ubåtene han anså som nødvendige for å vinne en handelskrig mot Storbritannia i 1943, men da var styrkene allerde blitt avgjørende beseiret.
Flåtekonstruksjon under Versaillestraktaten
Etter at den første verdenskrig var avlsuttet ble de tyske væpnede styrkene underlagt begrensningene i Versaillestraktaten. For den nye Reichsmarine betydde dette at den var begrenset til seks pre-dreadnought slagskip, seks gamle lette kryssere, 12 jagere (destroyere) og 12 torpedobåter. Ytterligere to kryssere og fire jagere og torpedobåter hver kunne holdes i reserve. Det første større skipet som ble bygget etter krigen var den lette krysseren «Emden» på begynnelsen av 1920-tallet. Dette ble fulgt av ytterligere tre lette kryssere av Königsberg-klassen: «Königsberg», «Karlsruhe» og «Köln», og ytterligere to skip som var modifiserte versjoner av Königsberg-klassen, «Leipzig» og «Nürnberg». Samtidig opprettet tyskerne et dummy-selskap, NV Ingenieurskantoor voor Scheepsbouw (IvS), i Nederland for i hemmelighet å kunne fortsette utviklingen av ubåter. Dette var i strid med artikkel 191 i Versaillestraktaten, som forbød Tyskland å eie eller bygge ubåter til noe formål. IvS i Nederland bygde flere ubåter for utenlandske flåter, inkludert den tyrkiske Gür, som var grunnlaget for Type I U-båten, og den finske Vesikko (finsk for mink), som var prototypen for Type II U-båten.
Live from the Camden Palace
Live From the Camden Palace er en musikk-DVD av rockebandet Hüsker Dü, opprinnelig innspilt for det britiske TV-programmet «Live in London» 14. mai 1985. Konserten ble utgitt av Trillion Pictures i 1985 på VHS (under navnet Makes No Sense At All), noe som førte til at bandet gikk til rettslige skritt mot selskapet på grunn av kontraktbrudd. 5. februar 2007 ble konserten gjenutgitt på DVD som en del av serien «30 Years of Punk» av det australske selskapet MRA Entertainment.
Sporliste
(Notering: Bandet tok en pause etter «Ticket to Ride» for å så komme tilbake for å gjøre ekstranumrene.)
Plan Z
Flåtekonstruksjon under Versaillestraktaten
Traktaten fastslo også at Tyskland kunne erstatte sine slagskip etter at de hadde fylt tjue år, men nye fartøyer kunne ikke fortrenge mer enn 10 000 tonn. Som svar på disse begrensningene forsøkte tyskerne å bygge en kraftig tung krysser – klassifisert som en panzerschiff (panserskip) – som utklasset de nye tunge krysserne bygget av Storbritannia og Frankrike. Mens britiske og franske tunge krysserdesign var bundet av Marineavtalen i Washington (1922) og påfølgende Marineavtalen i London (1930) til et kaliber på 20,3 cm (8,0 tommer) på et skip på 10 000 tonn, valgte tyskerne å bevæpne panserskipet «Deutschland» med seks 28 cm (11 tommer) kanoner. Tyskerne håpet at ved å bygge et skip som var betydelig kraftigere enn de allierte, kunne de tvinge de allierte til å la Tyskland komme inn i Washington-traktatsystemet i bytte mot å kansellere «Deutschland», og dermed oppheve flåtebegrensningene som ble pålagt av Versaillestraktaten. Franskmennene motsatte seg kraftig alle innrømmelser til Tyskland, og derfor ble «Deutschland» og ytterligere to enheter – «Admiral Scheer» og «Admiral Graf Spee» – bygget.
I 1932 fikk Reichsmarine sikret at Schiffbauersatzplan («Program for bygging av erstatningskip») ble vedtatt i Reichstag. Programmet krevde to separate produksjonsfaser, den første fra 1930 til 1936, og den andre fra 1936 til 1943. Den siste fasen var i all hemmelighet ment å bryte Versaillesrestriksjonene.